“O`zsanoatqurilishbank”da yangi “Bayramona” omonati joriy qilindi

Bank tizimida milliy valyutada yangi “Bayramona” nomli omonat joriy etildi. 
Omonatning saqlash muddatini omonatchi ishtirokisiz 2 marta uzaytirish mumkin. Omonat muddati uzaytirilganda hisoblangan, lekin mijoz tomonidan talab qilib olinmagan foizlar uning asosiy summasiga qo`shiladi. E`tiborlisi, keyingi muddatlarda ustamalar ushbu yig`ilgan miqdor uchun ham hisoblanadi. 
Omonatning saqlash muddati 4 oy, unga qabul qilinadigan boshlang`ich badal miqdori 10 000 so`m. Belgilangan yillik ustama to`lovi esa 15 foizdir. 
Omonatga mablag`lar naqd pulda yoki amaldagi depozit hisobvaraqlarni qayta rasmiylashtirish, naqd pulsiz plastik kartalar orqali hamda masofadan “UzPSB Mobile” mobil dasturi yordamida onlayn rejimda qabul qilinadi. Foiz to`lovi har oyda to`lanadi.